
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 97 

20 Ιανουάριου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση άδειας Ιδιωτικού Σχολείου Δευτεροβάθ¬ 
μιας Εκπαίδευσης - ΓΥΜΝΑΣΙΟΥ. 1 

Προϋποθέσεις, όροι και διαδικασία νια τη διενέρ¬ 
γεια αλιευτικού τουρισμού από επαγγελματίες 
αλιείς. 2 


ΑΠΟΦΑΣΕΙ Σ 

Αριθμ. Φ.2.ΓΑ/205186/Δ2 (1) 


Ανάκληση άδειας Ιδιωτικού Σχολείου Δευτεροβάθμιας 
Εκπαίδευσης - ΓΥΜΝΑΣΙΟΥ. 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη 

1. Τις ισχύουσες διατάξεις του Ν. 682/1977 (ΦΕΚ 244/ 
τ.Α701-09-1977). 

2. Τ ις διατάξεις της υποπάρ. Θ3 της παρ. Θ του άρ¬ 
θρου πρώτου του Ν. 4093/2012 (ΦΕΚ 222/τ.Α'/12-10-2012) 
«Εγκριση Μεσοπρόθεσμου Πλαισίου Δημοσιονομικής 
Στρατηγικής ... 2013-2016», τροποποιήθηκαν από τις δια¬ 
τάξεις του άρθρου 30 του Ν. 4111/2013 (ΦΕΚ 18/τ.Α'/ 
25-01-2013 «Συνταξιοδοτικές ρυθμίσεις ... και άλλες επεί¬ 
γουσες διατάξεις» και όπως αντικαταστάθηκαν από τις 
διατάξεις του άρθρου πρώτου του Ν. 4152/2013 (ΦΕΚ 
107/τ.Α79-5-2013) «Επείγοντα μέτρα εφαρμογής ... και 
4127/2013», του άρθρου 33 του Ν. 4186/2013 (ΦΕΚ 193/ 
Τ.Α717-9-2013) «Αναδιάρθρωση της Δευτεροβάθμιας Εκ¬ 
παίδευσης και λοιπές διατάξεις, της παρ. 3 του άρθρου 
έκτου του Ν. 4218/2013 (ΦΕΚ 268/τ.Α7ΐ0-12-2013) «Κύρωση 
της Πράξης Νομοθετικού Περιεχομένου ... και άλλες 
διατάξεις» » και του άρθρου 11 του Ν. 4229/2014 (ΦΕΚ 
8/τ.Α7ΐ 0-01-2014) «Άδεια εγκατάστασης και λειτουργίας 
χώρου παραστάσεων ... και άλλες διατάξεις» και του άρ¬ 
θρου 48 του Ν. 4264/2014 (ΦΕΚ 118/τ.Α715-5-2014) «Ασκη¬ 
ση εμπορικών δραστηριοτήτων και άλλες διατάξεις» και 
του άρθρου 49 του Ν. 4278/2014 (ΦΕΚ 157/τ.Α74-8-2014) 
«Φάροι, Στρατολογία και άλλες διατάξεις». 

3. Τ ις διατάξεις της υποπαρ. Θ4, της παρ. Θ του άρ¬ 
θρου πρώτου του Ν. 4093/2012 (ΦΕΚ 222/τ.Α7ΐ2-10-2012). 

4. Τη με αριθμ. πρωτ. Φ2ΓΑ/2078/Δ5/09-01-2014 Υπουρ¬ 
γική απόφαση χορήγησης άδειας Ιδιωτικού Σχολείου 


Δευτεροβάθμιας Εκπαίδευσης - Γυμνασίου στην εται¬ 
ρεία «Εκπαιδευτική Πατρών Μ.Ε.Π.Ε.». 

5. Τη με αριθμ. πρωτ. 145611/15-9-2014 αίτηση για κα¬ 
τάργηση του Ιδιωτικού Σχολείου Δευτεροβάθμιας Εκ¬ 
παίδευσης - Γ υμνασίου «Εκπαιδευτική Πατρών Μ.Ε.Π.Ε.» 
του νομίμου εκπροσώπου του σχολείου Διονυσίου Γκα- 
τζούνα. 

6. Το με αριθμ. πρωτ. Φ9/ΕΜΠ/297/02-10-2014 έγ¬ 
γραφο της Δ.Δ.Ε. Αχαίας με το οποίο βεβαιώνεται η 
μη λειτουργία του Ιδιωτικού Σχολείου Δευτεροβάθ¬ 
μιας Εκπαίδευσης - Γυμνασίου «Εκπαιδευτική Πατρών 
Μ.Ε.Π.Ε.». 

7. Το άρθρο 2 της αριθμ. 175372/Υ1/5-11-2014 απόφασης 
του Υπουργού Παιδείας και Θρησκευμάτων «Μεταβίβα¬ 
ση δικαιώματος υπογραφής με εντολή Υπουργού ... και 
Θρησκευμάτων» (τ.Β72988), αποφασίζουμε: 

Ανακαλούμε από το σχολικό έτος 2014-2015 την άδεια 
του Ιδιωτικού Σχολείου Δευτεροβάθμιας Εκπαίδευ¬ 
σης -Γυμνασίου της εταιρείας «Εκπαιδευτική Πατρών 
Μ.Ε.Π.Ε.» ύστερα από σχετική αίτηση του νομίμου εκ¬ 
προσώπου της εταιρείας. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Μαρούσι, 16 Δεκεμβρίου 2014 

Με εντολή Υπουργού 
Η Προϊσταμένη Γ ενικής Διεύθυνσης 
ΑΝΔΡΟΝΙΚΗ ΜΠΑΡΛΑ 
-♦- 

Αριθμ. 414/2354 (2) 

Προϋποθέσεις, όροι και διαδικασία νια τη διενέργεια 
αλιευτικού τουρισμού από επαγγελματίες αλιείς. 

ΟΙ ΥΠΟΥΡΓΟΙ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - 
ΤΟΥΡΙΣΜΟΥ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) της περίπτωσης β' του άρθρου 175 του Ν. 4070/2012 
«Ρυθμίσεις Ηλεκτρονικών Επικοινωνιών, Μεταφορών, 
Δημοσίων Έργων και άλλες διατάξεις» (Α' 82), όπως 
τροποποιήθηκε με το άρθρο 40 του Ν. 4179/2013 (Α' 175), 

β) των άρθρων 94 και 95 του Ν. 3852/2010 «Νέα αρχι¬ 
τεκτονική της αυτοδιοίκησης και της αποκεντρωμένης 
διοίκησης Πρόγραμμα Καλλικράτης» (Α' 87), όπως τρο- 

ποποιήθηκε με το άρθρο 1 της Πράξης Νομοθετικού 
Περιεχομένου/31-12-2012 (Α' 256), 
γ) της παραγράφου 2 του άρθρου 11 του Ν. 2690/1999 
(Α' 45), όπως αντικαταστάθηκε με την παράγραφο 2 
του άρθρου 1 του Ν. 4250/2014 (Α' 74), 
δ) του άρθρου 2 του β.δ. 665/1966 περί «αδειών αλιευ¬ 
τικών σκαφών» (Α' 160), 

ε) του Π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141). 

στ) του Π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών, Υφυ¬ 
πουργών» (Α' 153), 

ζ) του Π.δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 134), 
η) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98), 

0) του Π.δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Α' 141), 
όπως ισχύει, 

ι) του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(Α' 112), όπως ισχύει, 

ια) του Ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα Τουρισμού» (Α' 187), 
όπως ισχύει. 

2. Τον Καν. (ΕΚ) 1380/2013 του Ευρωπαϊκού Κοινοβου¬ 
λίου και του Συμβουλίου «σχετικά με την Κοινή Αλιευτική 
Πολιτική κ.λπ.». 

3. Τον Καν. (ΕΚ) 1967/2006 του Συμβουλίου σχετικά 
με μέτρα διαχείρισης για βιώσιμη εκμετάλλευση των 
αλιευτικών πόρων στη Μεσόγειο Θάλασσα, όπως τρο¬ 
ποποιήθηκε και ισχύει. 

4. Τον Καν. (ΕΚ) 1224/2009 του Συμβουλίου περί θε- 
σπίσεως κοινοτικού συστήματος ελέγχου της τήρησης 
των κανόνων της κοινής αλιευτικής πολιτικής και τον 
εφαρμοστικό Κανονισμό (ΕΕ) 404/2011. 

5. Την ανάγκη θέσπισης των όρων και προϋποθέσεων 
καθώς και πάσης φύσεως ζητημάτων που αφορούν στην 
ασφάλεια των επιβατών και των πλοιοκτητών, στα επαγ¬ 
γελματικά σκάφη αλιείας, τα οποία διενεργούν αλιευ¬ 
τικό τουρισμό. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Πεδίο εφαρμογής 

Με την παρούσα απόφαση ορίζονται οι όροι και οι 
προϋποθέσεις διενέργειας του αλιευτικού τουρισμού 
από επαγγελματίες αλιείς, κατόχους επαγγελματικών 
αλιευτικών σκαφών, που επιθυμούν να ασκήσουν αλιευ¬ 
τικό τουρισμό παράλληλα με τις επαγγελματικές αλι¬ 
ευτικές τους δραστηριότητες. 

Άρθρο 2 
Αρμόδιες Αρχές 

1. Αρμόδια Αρχή για την υποβολή αιτήματος αναγγε¬ 
λίας για την έναρξη της διενέργειας αλιευτικού του¬ 


ρισμού είναι η Υπηρεσία Αλιείας της Περιφερειακής 
Ενότητας που τηρεί τον φάκελο του σκάφους. 

2. Η Υπηρεσία Αλιείας της Περιφερειακής Ενότητας 
συνεργάζεται με τις κατά τόπους Λιμενικές Αρχές, για 
την έγκριση της διενέργειας αλιευτικού τουρισμού. 

Άρθρο 3 

Προϋποθέσεις διενέργειας αλιευτικού τουρισμού 

1. Υπό την προϋπόθεση τήρησης των διατάξεων της 
εκάστοτε ισχύουσας νομοθεσίας που εφαρμόζεται σε 
αλιευτικά σκάφη, εκείνα που διενεργούν αλιευτικό του¬ 
ρισμό υποχρεούνται να πληρούν τις παρακάτω προϋ¬ 
ποθέσεις: 

α) Να έχουν ολικό μήκος μέχρι 15 μέτρα, 
β) Να είναι εφοδιασμένα με επαγγελματική άδεια αλι¬ 
είας με εργαλεία εκτός της Τράτας βυθού με δίχτυα 
(Μηχανότρατα) και του Γ ρίπου που σύρεται από σκάφος 
(βιντζότρατα). 

γ) αα) Να πληρούν τις προϋποθέσεις των επαγγελ¬ 
ματικών τουριστικών πλοίων σύμφωνα με τα οριζόμενα 
στο Π.δ. 917/1979 (Α' 257), το Π.δ. 918/1979 (Α' 257), το 
Π.δ. 270/1988 (Α' 120), την αριθμ. 2122/01/2000/11-02-2000 
απόφαση του Υπουργού Εμπορικής Ναυτιλίας (Β' 231) 
με την οποία εγκρίθηκε ο αριθμ. 23 Γ ενικός Κανονισμός 
Λιμένα όπως ισχύει ανάλογα με το μέγεθος και την 
έκταση των πλόων, καθώς και το Π.δ. 399/1980 (Α' 110) 
για θέματα γραμμής φόρτωσης. 
ββ) Ειδικότερα, στο πλαίσιο εφαρμογής του Π.δ. 399/1980: 
ααα) σημαίνεται επί του σκάφους η γραμμή φόρτω¬ 
σης, χωρίς να εκδίδεται αντίστοιχο πιστοποιητικό γραμ¬ 
μής φόρτωσης, ενώ γίνεται μνεία για το ύψος εξάλων 
στο σχετικό εδάφιο «Εντολές-Οδηγίες» του αντίστοιχου 
κατά περίπτωση πιστοποιητικού αξιοπλοΐας, 
βββ) δύναται να μειώνεται αναλογικά, υπό τις προϋπο¬ 
θέσεις του Π.δ. 399/1980, το απαιτούμενο ελάχιστο ύψος 
των προστατευτικών κιγκλιδωμάτων (ρελιών) στα ση¬ 
μεία που παρεμποδίζουν την αλιευτική δραστηριότητα, 
γγγ) αν πρόκειται για παραδοσιακά αλιευτικά σκάφη, 
λόγω του μικρού ύψους εξάλων αυτών, δύναται να,εφαρ- 
μόζεται η διάταξη της παραγράφου 3 του άρθρου 55 του 
Π.δ. 399/1980 εφόσον το πλοίο εμπίπτει στις διατάξεις 
του Γ ενικού Κανονισμού Λιμένα 23, όπως ισχύει. 

δ) Το πείραμα ευστάθειας που προβλέπεται στο 
Π.δ. 918/1979, διενεργείται με τον αλιευτικό εξοπλισμό 
του πλοίου σε κατάσταση χρήσης του. 
ε) Να παραλαμβάνουν μέχρι 12 επιβάτες 
στ) Να είναι εφοδιασμένα με πιστοποιητικό αξιοπλοΐας 
(Πιστοποιητικό Ασφαλείας, Πρωτόκολλο Γενικής Επι¬ 
θεώρησης, Αδεια Εκτέλεσης Πλόων κατά περίπτωση) 
όπου αναγράφονται: 

αα) ο αριθμός των επιβατών που μπορούν να παρα¬ 
λαμβάνουν, 

ββ) η έκταση των πλόων, και 

γγ) οι σχετικές «Εντολές - Οδηγίες» χωρίς να απαιτεί¬ 
ται η έκδοση ειδικών ή άλλων πιστοποιητικών. 

ζ) Να υπάρχει ειδικός χώρος παραμονής για το σύνολο 
των επιβατών, ώστε να είναι ασφαλείς κατά την διάρ¬ 
κεια της αλιευτικής δραστηριότητας ενώ ταυτόχρονα 
να μην την παρεμποδίζουν. 

2. α) Κατά τη διενέργεια αλιευτικού τουρισμού οι 
επαγγελματίες αλιείς ή σπογγαλιείς προβαίνουν σε 
επίδειξη τεχνικών αλιείας ή σπογγαλιείας, σύμφωνα 
με την ισχύουσα εθνική και κοινοτική αλιευτική νομο- 

θεσία, χρησιμοποιώντας τις αλιευτικές μεθόδους και 
εργαλεία τα οποία καθορίζονται στην επαγγελματική 
άδεια του σκάφους, με εξαίρεση την Τράτα βυθού με 
δίχτυα (Μηχανότρατα) και το Γρίπο που σύρεται από 
σκάφος (Βιντζότρατα). Η άδεια αλιείας του σκάφους 
περιλαμβάνει και τα αλιευτικά εργαλεία με τα οποία 
επιτρέπεται να αλιεύουν οι επιβάτες τουρίστες. 

β) Ο αλιευτικός εξοπλισμός πρέπει να είναι διευθε¬ 
τημένος κατά τέτοιο τρόπο επί του σκάφους ώστε να 
μην εμποδίζει την ελεύθερη και ασφαλή κίνηση των 
επιβαινόντων καθώς και οποιαδήποτε δραστηριότητα 
επί αυτού. 

γ) Οι επιβάτες - τουρίστες επιτρέπεται να αλιεύουν 
μόνο με τα εργαλεία πετονιά, συρτή και καθετή, ο χει¬ 
ρισμός των οποίων πραγματοποιείται χειροκίνητα και 
όχι με μηχανική υποβοήθηση, καθώς και να συμμετέχουν, 
με ευθύνη του κυβερνήτη του σκάφους και κατά τη διε¬ 
νέργεια αλιευτικών δραστηριοτήτων, μόνο σε εργασίες 
από την εκτέλεση των οποίων δεν διατρέχει κίνδυνο 
η ασφάλειά τους. 

δ) Η παραλαβή επιβατών για την εκτέλεση ταξιδιών 
αναψυχής υπό τη σύναψη συμβάσεων ολικής ναύλωσης ή 
την εκτέλεση ημερήσιων θαλάσσιων ταξιδιών, σύμφωνα 
με τις διατάξεις του Ν. 4256/2014 (Α' 92), απαγορεύεται. 

Αρθρο 4 

Διαδικασία έγκρισης 

1. Οι ενδιαφερόμενοι αλιείς υποβάλλουν αίτημα για την 
αναγγελία έναρξης διενέργειας αλιευτικού τουρισμού 
στην Υπηρεσία Αλιείας της Περιφερειακής Ενότητας 
που έχει καταχωρήσει το επαγγελματικό αλιευτικό ή 
σπογγαλιευτικό σκάφος στα οικεία Μητρώα της, η οποία 
συνοδεύεται με τα κατωτέρω απαιτούμενα δικαιολογη- 
τικά και βεβαιώσεις συναρμόδιων υπηρεσιών: 

α) Αίτηση του ιδιοκτήτη του αλιευτικού σκάφους στην 
οποία αναγράφονται τα αλιευτικά εργαλεία που μπο¬ 
ρούν να χρησιμοποιούν οι επιβάτες-τουρίστες, σύμφωνα 
με τις διατάξεις της παρούσας απόφασης. 

β) Φωτοαντίγραφο της επαγγελματικής άδειας αλιείας 
του σκάφους σε ισχύ. 

γ) Φωτοαντίγραφο του πιστοποιητικού ασφαλιστικής 
κάλυψης για αστική ευθύνη, σύμφωνα με το άρθρο 14 
του Ν. 4256/2014 (Α' 92). 

2. Η αρμόδια Υπηρεσία Αλιείας της Περιφερειακής 
Αυτοδιοίκησης, αφού ελέγξει τα δικαιολογητικά της 
παραγράφου 1 και διαπιστώσει ότι είναι πλήρη, κατα¬ 
χωρεί την έγκριση εντός πέντε (5) ημερών στα στοιχεία 
του σκάφους και του ενδιαφερομένου πλοιοκτήτη σε 
βάση δεδομένων μέσω του συστήματος Ολοκληρωμέ¬ 
νου Συστήματος Παρακολούθησης τις Αλιείας (ΟΣΠΑ) 
προκειμένου να ενημερώσει τη βάση δεδομένων που 
τηρείται στη Γενική Διεύθυνση Αλιείας του Υπουργείου 
Αγροτικής Ανάπτυξης και Τροφίμων. 


3. Το αλιευτικό σκάφος υποχρεούται όπως τηρεί τους 
προβλεπόμενους από την εκάστοτε ισχύουσα νομο¬ 
θεσία κανόνες σχετικά με την ασφάλεια ναυσιπλοΐας, 
τη στελέχωση, την υγιεινή και την καταλληλότητα του 
αλιευτικού σκάφους για την επιβίβαση επιβατών. Πριν 
την έναρξη της διενέργειας αλιευτικού τουρισμού, οι 
ενδιαφερόμενοι αλιείς ενημερώνουν εγγράφως την κατά 
τόπο αρμόδια Λιμενική Αρχή σχετικά με την πρόθεση 
τους να διενεργήσουν τέτοιου είδους τουρισμό στην 
περιφέρεια δικαιοδοσίας τους. 

Άρθρο 5 

Κυρώσεις 

Στους παραβάτες της παρούσας απόφασης, πέραν 
των λοιπών ποινικών, διοικητικών και πειθαρχικών κυρώ¬ 
σεων της εκάστοτε κείμενης νομοθεσίας, επιβάλλονται: 

α) εφόσον πρόκειται για παραβάσεις σε θέματα αλιευ¬ 
τικού τουρισμού και αλιευτικής νομοθεσίας, οι κυρώσεις 
των παραγράφων 2 και 3 του άρθρου 182 του Ν. 4070/ 
2012, όπως ισχύει, 

β) εφόσον πρόκειται για παραβάσεις σε θέματα αλιευ¬ 
τικής νομοθεσίας, οι κυρώσεις που προβλέπονται στον 
Καν. (ΕΚ) 1224/2009 του Συμβουλίου σε συνδυασμό με τις 
ποινές που προβλέπονται στο άρθρο 11 του Ν.δ. 420/1970 
(ΦΕΚ 27 Α') όπως ισχύει. 

Άρθρο 6 

Μεταβατικές διατάξεις 

Η εφαρμογή της παραγράφου 2 του άρθρου 4 αρχίζει 
την 1-6-2015. Ειδικά μέχρι την 31-5-2015, η αρμόδια Υπη¬ 
ρεσία Αλιείας της Περιφερειακής Αυτοδιοίκησης αφού 
ελέγξει τα δικαιολογητικά της παραγράφου 1 του ιδίου 
άρθρου και διαπιστώσει ότι είναι πλήρη, ενημερώνει 
σχετικά τη Γενική Διεύθυνση Αλιείας του Υπουργείου 
Αγροτικής Ανάπτυξης και Τροφίμων. 

Άρθρο 7 

Έναρξη εφαρμογής 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως, εκτός 
αν προβλέπεται διαφορετικά σε ειδικότερες διατάξεις 
αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2015 

ΟΙ ΥΠΟΥΡΓΟΙ 
ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ ΤΟΥΡΙΣΜΟΥ 

ΓΕΩΡΓΙΟΣ ΚΑΡΑΣΜΑΝΗΣ ΟΛΓΑ ΚΕΦΑΛΟΓΙΑΝΝΗ 

ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήί1ρ://νννννν.β1.9Γ - ε-σιαϊΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02000972001 1 50004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































